CELEX: 32006R1221
Language: da
Date: 2006-08-11
Title: Kommissionens forordning (EF) nr. 1221/2006 af 11. august 2006 om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer

12.8.2006   
            
            
               DA
            
            
               Den Europæiske Unions Tidende
            
            
               L 221/3
            
         
      KOMMISSIONENS FORORDNING (EF) Nr. 1221/2006
   af 11. august 2006
   om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, og
   ud fra følgende betragtninger:
   
               (1)
            
            
               Artikel 45, 59 og 61 i Kommissionens forordning (EF) nr. 1623/2000 (2) fastsætter visse datoer i tilknytning til destillation af biprodukter fra vinfremstilling. Da høsten i produktionsåret 2005/2006 har været meget stor, er der i visse medlemsstater praktiske vanskeligheder med at afslutte denne destillation inden for de fastsatte frister. Det er derfor nødvendigt at udsætte de nævnte datoer.
            
         
               (2)
            
            
               I artikel 63a i forordning (EF) nr. 1623/2000, der vedrører destillation til konsumalkohol, er der fastsat en procentdel af produktionen, for hvilken producenterne kan deltage i destillationen. Det er nødvendigt at fastsætte procentdelen for produktionsåret 2006/2007.
            
         
               (3)
            
            
               Forordning (EF) nr. 1623/2000 bør derfor ændres.
            
         
               (4)
            
            
               For at sikre, at de pågældende producenter kan fortsætte deres aktiviteter, bør denne forordning anvendes fra den 16. juli 2006.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Vin —
            
         UDSTEDT FØLGENDE FORORDNING:
   Artikel 1
   I forordning (EF) nr. 1623/2000 foretages følgende ændringer:
   
               1)
            
            
               Artikel 45, stk. 1, fjerde afsnit, affattes således:
               »Uanset første afsnit er den deri omhandlede dato for produktionsårene 2004/2005 og 2005/2006 den 31. august i det efterfølgende produktionsår.«
            
         
               2)
            
            
               Artikel 59, stk. 3, affattes således:
               »Uanset stk. 1 er den deri omhandlede dato for produktionsårene 2004/2005 og 2005/2006 den 15. september i det efterfølgende produktionsår.«
            
         
               3)
            
            
               Artikel 61, stk. 3, andet afsnit, affattes således:
               »Dog er den i første afsnit omhandlede dato for produktionsårene 2004/2005 og 2005/2006 den 15. september i det efterfølgende produktionsår.«
            
         
               4)
            
            
               Artikel 63a, stk. 2, første afsnit, sidste punktum, affattes således:
               »For produktionsårene 2004/2005, 2005/2006 og 2006/2007 er procentdelen fastsat til 25 %«.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 16. juli 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. august 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1. Senest ændret ved forordning (EF) nr. 2165/2005 (EUT L 345 af 28.12.2005, s. 1).
   
      (2)  EFT L 194 af 31.7.2000, s. 45. Senest ændret ved forordning (EF) nr. 1820/2005 (EUT L 293 af 9.11.2005, s. 8).